               EUROPSKA KOMISIJA
            Bruxelles, 27.7.2017.
            COM(2017) 388 final
            2017/0167(NLE)
            Prijedlog
            ODLUKE VIJEĆA
            o sklapanju Sporazuma između Europske unije i Republike Mauricijusa o izmjeni Sporazuma između Europske zajednice i Republike Mauricijusa o ukidanju viza za kratkotrajni boravak

               OBRAZLOŽENJE

               1.KONTEKST PRIJEDLOGA

               Uredbom (EU) br. 610/2013 od 26. lipnja 2013.
                  1
                (dalje u tekstu „izmjena Zakonika o schengenskim granicama”) izmijenjene su Konvencija o provedbi Schengenskog sporazuma
                  2
                (CISA), Uredba (EZ) br. 562/2006
                  3
                (Zakonik o schengenskim granicama) i Uredba (EZ) br. 810/2009
                  4
                (Zakonik o vizama) te je među ostalim redefiniran koncept „kratkotrajnog boravka” državljana trećih zemalja u schengenskom prostoru. Od 18. listopada 2013. najdulje se trajanje odobrenog boravka državljana trećih zemalja u schengenskom prostoru, bez obzira na to je li im potrebna viza, definira kao „90 dana u bilo kojem razdoblju od 180 dana”. U odnosu na definiciju koja je do 18. listopada 2013. bila na snazi (tri mjeseca u razdoblju od šest mjeseci od datuma prvog ulaska), novi je koncept precizniji jer se njime trajanje utvrđuje u danima, a ne mjesecima. Štoviše, iz definicije je izostavljen izraz „od datuma prvog ulaska”, koji je izazvao mnoge nedoumice.

               Izmjenom Zakonika o schengenskim granicama učinjene su sve potrebne promjene pravne stečevine EU-a u pogledu viza i granica, tj. CISA-e, Zakonika o schengenskim granicama, Zakonika o vizama i Uredbe (EZ) br. 539/2001.
                  5
                Međutim, koncept kratkotrajnog boravka ugrađen je i u međunarodne sporazume koje je sklopila Europska unija. U sporazumima o ukidanju viza sklopljenima s Antigvom i Barbudom
                  6
               , Bahamima
                  7
               , Barbadosom
                  8
               , Brazilom
                  9
               , Mauricijusom
                  10
               , Svetim Kristoforom i Nevisom
                  11
                te Sejšelima
                  12
                još uvijek se pri definiranju trajanja kratkotrajnog boravka upućuje na staru definiciju („tri mjeseca u razdoblju od šest mjeseci od datuma prvog ulaska”
                  13
               ).

               Komisija je 16. srpnja 2014. donijela Preporuku za Odluku Vijeća o odobrenju otvaranja pregovora o izmjeni sporazuma o ukidanju viza za kratkotrajni boravak između Europske unije i prethodno navedenih država
                  14
               , koju je Vijeće donijelo 9. listopada 2014.
                  15
                Svrha je bila, kad je riječ o tih sedam država, primjenjivati novu definiciju kratkotrajnog boravka kako je navedena u izmjeni Zakonika o schengenskim granicama. Nadalje, definiranje „kratkotrajnog boravka” u sporazumima o ukidanju viza u danima umjesto u mjesecima omogućava jednostavniju provjeru i izračun elektroničkim sredstvima i stoga je prikladnije za centralizirane sustave upravljanja granicama, kao što je predloženi sustav ulaska/izlaska (EES)
                  16
               .

               Nakon što je dobila odobrenje Vijeća Komisija je započela pregovore o izmjeni sporazuma o ukidanju viza sa sedam država (Antigva i Barbuda, Bahami, Barbados, Brazil, Mauricijus, Sveti Kristofor i Nevis te Sejšeli).

               Pregovori s Republikom Mauricijusom uspješno su dovršeni parafiranjem Sporazuma o izmjeni 11. studenoga 2016.  Obje su se stranke složile da će u čitavom Sporazumu o ukidanju viza između EU-a i Republike Mauricijusa primjenjivati novu definiciju „kratkotrajnog boravka”. Usto, Sporazumom se mijenja i nekoliko tehničkih detalja (vidjeti u nastavku), ali ni jedna od tih izmjena ne utječe na putnika.

                  Posebni položaj Ujedinjene Kraljevine i Irske prikazan je u preambuli.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Za sklapanje sporazuma potrebno je odobrenje obje ugovorne stranke u skladu s njihovim postupcima. Sa strane Unije, to znači odluke Vijeća o potpisivanju i sklapanju Sporazuma.

               Ovaj se Prijedlog podnosi Vijeću kako bi Vijeće moglo odobriti sklapanje Sporazuma o izmjeni Sporazuma između Europske zajednice i Republike Mauricijusa o ukidanju viza za kratkotrajni boravak.

               Sporazumom se osigurava pravna dosljednost, kao i usklađenost država članica, jer se u njemu dosljedno koristi nova definicija kratkotrajnog boravka kako je navedena u izmjeni Zakonika o schengenskim granicama, u kojoj je pojam „kratkotrajnog boravka” objašnjen na jasan način.

               Pravna osnova Prijedloga je članak 77. stavak 2. točka (a) Ugovora o funkcioniranju Europske unije (UFEU) u vezi s njegovim člankom 218.

               Unija nema ovlasti za izmjenu sporazuma o ukidanju viza koji bi obvezivali četiri države pridružene provedbi schengenske pravne stečevine, uključujući zajedničku viznu politiku. Kako bi se osigurao usklađeni pristup i provedba odredaba o trajanju odobrenog boravka u schengenskom prostoru, u Sporazum je uključena i zajednička izjava u kojoj se navodi da je poželjno da Republika Mauricijus, s jedne strane, te Island, Lihtenštajn, Norveška i Švicarska, s druge strane, na odgovarajući način izmijene svoje postojeće bilateralne sporazume o ukidanju viza.

               Priloženi prijedlog pravni je instrument za sklapanje Sporazuma. Vijeće će odlučiti kvalificiranom većinom nakon što Sporazum u ime Unije potpiše osoba koju je imenovalo predsjedništvo Vijeća te nakon dobivanja suglasnosti Europskog parlamenta u skladu s člankom 218. stavkom 6. drugim podstavkom točkom (a) UFEU-a.

               •Supsidijarnost (za neisključivu nadležnost)

               Ako je jedna od ugovornih stranaka međunarodnog sporazuma Europska unija, niti jednu izmjenu takvog sporazuma ne mogu pravno provesti same države članice. Sporazum o ukidanju viza s Mauricijusom sklopila je Europska unija. Stoga je potrebno djelovanje na razini Unije.

               Štoviše, ako bi države članice same sklapale sporazume o ukidanju viza, to bi utjecalo na pravnu stečevinu Unije u području viza (članak 3. stavak 2. UFEU-a).

               •Proporcionalnost

               Ovaj Prijedlog ne premašuje nužne mjere za postizanje željenog cilja, odnosno izmjene postojećeg Sporazuma o ukidanju viza između Mauricijusa i Unije.

               3.UTJECAJ NA PRORAČUN

               Ovaj prijedlog ne uključuje dodatne troškove za proračun EU-a.

               4. REZULTATI EX POST EVALUACIJA, SAVJETOVANJA S DIONICAMA I PROCJENE UČINAKA

               •Savjetovanja s dionicima

               Vijeće je 9. listopada 2014. donijelo pregovaračke smjernice kojima ovlašćuje Komisiju da započne pregovore s Republikom Mauricijusom o izmjeni sporazuma o ukidanju viza između dvije stranke. Države članice obaviještene su o tijeku pregovora na sastancima Radne skupine za vize.

               5.OSTALI DIJELOVI

               •Ishod pregovora

                  Komisija smatra da su ciljevi koje je Vijeće postavilo u svojim pregovaračkim smjernicama postignuti i da je nacrt sporazuma Uniji prihvatljiv.

                  Konačni se sadržaj može sažeti kako slijedi:

                  a) Trajanje boravka

                  Sporazumom se građanima Europske unije i državljanima Republike Mauricijusa omogućava boravak bez vize na državnom području druge ugovorne stranke od najviše 90 dana u bilo kojem razdoblju od 180 dana (umjesto najviše tri mjeseca u razdoblju od šest mjeseci od datuma prvog ulaska). Nova se definicija primjenjuje u čitavom Sporazumu između Europske unije i Republike Mauricijusa o ukidanju viza za kratkotrajni boravak.

                  b) Završna odredba – suspenzija Sporazuma (članak 8. stavak 4.)

               Sporazumom se mijenja zadnja rečenica članka 8. stavka 4. na sljedeći način: „Ugovorna stranka koja je suspendirala primjenu ovog Sporazuma odmah obavješćuje drugu ugovornu stranku ako prestanu postojati razlozi za tu suspenziju te ukida tu suspenziju.” Dodavanjem riječi „te ukida tu suspenziju” postojećem tekstu u izmijenjenom se Sporazumu pojašnjava da se suspenzija putovanja bez vize mora ukinuti ako prestanu postojati razlozi koji su do nje doveli. U tom se pogledu izmjenom usklađuje tekst Sporazuma o ukidanju viza s Mauricijusom s tekstom svih ostalih sporazuma o ukidanju viza koje je Unija potpisala 2015. i 2016. Dana 14. lipnja 2016. o toj je izmjeni zatraženo mišljenje Radne skupine za vize i ni jedna država članica nije imala nikakvih primjedbi.

                  c) Zamjena riječi Zajednica riječju Unija

                  Od stupanja na snagu Ugovora iz Lisabona 1. prosinca 2009. Europska unija stekla je konsolidiranu pravnu osobnost. Međutim, izraz „Europska zajednica” i dalje je ugrađen u međunarodne sporazume koji su stupili na snagu prije Ugovora iz Lisabona, kao što je slučaj sa Sporazumom između Europske zajednice i Republike Mauricijusa o ukidanju viza za kratkotrajni boravak. Stoga se Sporazumom o izmjeni riječ Zajednica zamjenjuje riječju Unija u cijelom Sporazumu o ukidanju viza.

                  d) Zajedničke izjave

                  Sporazumu su priložene dvije zajedničke izjave:

                  – o tumačenju razdoblja od 90 dana u bilo kojem razdoblju od 180 dana i

                  – o Islandu, Norveškoj, Švicarskoj i Lihtenštajnu.

                  e) Stupanje na snagu

                  Sporazum stupa na snagu prvog dana šestog mjeseca koji slijedi nakon datuma na koji je zadnja ugovorna stranka obavijestila drugu o okončanju postupaka ratifikacije. Kako bi se zajamčila pravna sigurnost i omogućilo putnicima da razumiju propis i poštuju ga, potrebno je dovoljno dugo prijelazno razdoblje. Jednom kada se dovrši ratifikacija Sporazuma šestomjesečno će razdoblje omogućiti putnicima da dovrše kratkotrajni boravak, koji se još u potpunosti računa u skladu sa starom definicijom, prije nego što nova definicija kratkotrajnog boravka i njezino referentno prethodno razdoblje od 180 dana stupe na snagu.

                  Niti jedna druga odredba postojećeg Sporazuma između Europske zajednice i Republike Mauricijusa o ukidanju viza za kratkotrajni boravak ne mijenja se Sporazumom o izmjeni, uključujući teritorijalno područje primjene.

               6.ZAKLJUČAK

               Imajući na umu prethodno navedene rezultate, Komisija predlaže Vijeću da, nakon što dobije suglasnost Europskog parlamenta, odobri Sporazum između Europske unije i Republike Mauricijusa o izmjeni Sporazuma između Europske zajednice i Republike Mauricijusa o ukidanju viza za kratkotrajni boravak.

               2017/0167 (NLE)

               Prijedlog

               ODLUKE VIJEĆA

               o sklapanju Sporazuma između Europske unije i Republike Mauricijusa o izmjeni Sporazuma između Europske zajednice i Republike Mauricijusa o ukidanju viza za kratkotrajni boravak

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 6. drugim podstavkom točkom (a) podtočkom v.,

               uzimajući u obzir prijedlog Europske komisije,

               uzimajući u obzir suglasnost Europskog parlamenta
                  17
               ,

               budući da:

               (1)Odlukom od 30. studenoga 2009. Vijeće je sklopilo Sporazum između Europske zajednice i Republike Mauricijusa o ukidanju viza za kratkotrajni boravak. Sporazumom se građanima Europske unije i državljanima Mauricijusa omogućava boravak bez vize na državnom području druge ugovorne stranke od „najviše tri mjeseca u razdoblju od šest mjeseci”.

               (2)Uredbom (EU) br. 610/2013 Europskog parlamenta i Vijeća
                  18
                uvedene su horizontalne promjene pravne stečevine Unije u pogledu viza i granica, a kratkotrajni je boravak definiran kao boravak od najviše 90 dana u bilo kojem razdoblju od 180 dana.

               (3)Potrebno je da u Sporazum između Unije i Republike Mauricijusa o ukidanju viza za kratkotrajni boravak bude ugrađena ta nova definicija kako bi se u potpunosti uskladio režim Unije u pogledu kratkotrajnog boravka.

               (4)Komisija je u ime Unije pregovarala o sklapanju Sporazuma s Republikom Mauricijusom o izmjeni Sporazuma između Europske zajednice i Republike Mauricijusa o ukidanju viza za kratkotrajni boravak („Sporazum”).

               (5)U skladu s Odlukom Vijeća (EU) 2017/[…] Sporazum je potpisan.

               (6)Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ
                  19
               . Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ
                  20
               . Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (8)Sporazum je stoga potrebno odobriti,

               DONIJELO JE OVU ODLUKU:

               Članak 1.

               Sporazum između Europske unije i Republike Mauricijusa o izmjeni Sporazuma između Europske zajednice i Republike Mauricijusa o ukidanju viza za kratkotrajni boravak („Sporazum”) odobrava se u ime Unije.

               Tekst Sporazuma priložen je ovoj Odluci.

               Članak 2.

               Predsjednik Vijeća u ime Unije šalje obavijest predviđenu člankom 2. Sporazuma
                  21
               .

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 182, 29.6.2013., str. 1.

                     (2)
                  SL L 239, 22.9.2000., str. 19.

                     (3)
                  SL L 105, 13.4.2006., str. 1.

                     (4)
                  SL L 243, 15.9.2009., str. 1.

                     (5)
                  SL L 081, 21.3.2001., str. 1.

                     (6)
                  SL L 169, 30.6.2009., str. 3.

                     (7)
                  SL L 169, 30.6.2009., str. 24.

                     (8)
                  SL L 169, 30.6.2009., str. 10.

                     (9)
                  EU je s Brazilom sklopio dva sporazuma, jedan za nositelje običnih putovnica (SL L 255, 21.9.2012., str. 4.), a drugi za nositelje diplomatskih i službenih putovnica (SL L 66, 12.3.2011., str. 2.).

                     (10)
                  SL L 169, 30.6.2009., str. 17.

                     (11)
                  SL L 169, 30.6.2009., str. 38.

                     (12)
                  SL L 169, 30.6.2009., str. 31.

                     (13)
                  Vidjeti „Svrhu” i „Trajanje boravka” u sporazumima.

                     (14)
                  COM(2014) 468 final.

                     (15)
                  Odluka Vijeća o ovlašćivanju Komisije da započne pregovore o izmjeni sporazuma o ukidanju viza za kratkotrajni boravak između Europske unije/zajednice i Antigve i Barbude, Zajednice Bahama, Barbadosa, Savezne Republike Brazila, Republike Mauricijusa, Federacije Svetog Kristofora i Nevisa te Republike Sejšela, koju je Vijeće donijelo 9. listopada 2014.

                     (16)
                  COM(2016) 194 final.

                     (17)
                  Suglasnost dobivena […].

                     (18)
                  Uredba (EU) br. 610/2013 Europskog parlamenta i Vijeća od 26. lipnja 2013. o izmjeni Uredbe (EZ) br. 562/2006 Europskog parlamenta i Vijeća o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama), Konvencije o provedbi Schengenskog sporazuma, uredaba Vijeća (EZ) br. 1683/95 i (EZ) br. 539/2001 i uredaba (EZ) br. 767/2008 i (EZ) br. 810/2009 Europskog parlamenta i Vijeća (SL L 182, 29.6.2013., str. 1.).

                     (19)
                  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (20)
                  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

                     (21)
                  Glavno tajništvo Vijeća objavit će datum stupanja na snagu Sporazuma u Službenom listu Europske unije.

    ---documentbreak---

               EUROPSKA KOMISIJA
            Bruxelles, 27.7.2017.
            COM(2017) 388 final
            PRILOG

            Prijedlogu odluke Vijeća
            o sklapanju Sporazuma između Europske unije i Republike Mauricijusa o izmjeni Sporazuma između Europske zajednice i Republike Mauricijusa o ukidanju viza za kratkotrajni boravak

               PRILOG

               Prijedlogu odluke Vijeća

               o sklapanju Sporazuma između Europske unije i Republike Mauricijusa o izmjeni Sporazuma između Europske zajednice i Republike Mauricijusa o ukidanju viza za kratkotrajni boravak

               SPORAZUM

               između Europske unije i Republike Mauricijusa o izmjeni Sporazuma između Europske zajednice i Republike Mauricijusa o ukidanju viza za kratkotrajni boravak

               EUROPSKA UNIJA,

               s jedne strane, i

               REPUBLIKA MAURICIJUS (dalje u tekstu „Mauricijus”),

               s druge strane,

               dalje u tekstu zajednički „ugovorne stranke”,

               UZIMAJUĆI U OBZIR Sporazum između Europske zajednice i Republike Mauricijusa o ukidanju viza za kratkotrajni boravak (dalje u tekstu „Sporazum”), koji je stupio na snagu 1. ožujka 2010.,

               POTVRĐUJUĆI važnost olakšavanja međuljudskih kontakata,

               PRIMIVŠI NA ZNANJE da je Sporazum prihvatljiv za građane ugovornih stranaka,

               UZIMAJUĆI U OBZIR da definicija kratkotrajnog boravka navedena u Sporazumu (tri mjeseca u razdoblju od šest mjeseci od datuma prvog ulaska) nije dovoljno precizna, a tumačenje „datuma prvog ulaska” može izazvati nedoumice,

               VODEĆI RAČUNA O TOME da su Uredbom (EU) br. 610/2013 od 26. lipnja 2013. uvedene horizontalne promjene pravne stečevine EU-a u pogledu viza i granica i da je u njoj kratkotrajni boravak definiran kao boravak od „90 dana u bilo kojem razdoblju od 180 dana”,

               UZIMAJUĆI U OBZIR da je zbog sustava ulaska/izlaska koji će utvrditi Europska unija potrebno upotrebljavati jedinstvenu i jasnu definiciju kratkotrajnog boravka primjenjivu na sve državljane trećih zemalja,

               ŽELEĆI osigurati nesmetan protok putnika na graničnim prijelazima ugovornih stranaka,

               POTVRĐUJUĆI da Sporazum obuhvaća građane svih država članica Europske unije, osim Ujedinjene Kraljevine i Irske,

               UZIMAJUĆI U OBZIR Protokol o stajalištu Ujedinjene Kraljevine i Irske u pogledu područja slobode, sigurnosti i pravde i Protokol o schengenskoj pravnoj stečevini uključenoj u okvir Europske unije, priložen Ugovoru o Europskoj uniji i Ugovoru o funkcioniranju Europske unije, te potvrđujući da se odredbe ovog Sporazuma ne primjenjuju na Ujedinjenu Kraljevinu i Irsku,

               SPORAZUMJELI SU SE KAKO SLIJEDI:

               Članak 1.

               Sporazum se mijenja u skladu s odredbama ovog članka:

               (1)U naslovu i u članku 3. stavku 5., članku 6. stavku 1. te članku 8. stavku 7. riječ „Zajednica” zamjenjuje se riječju „Unija”.

               (2)U članku 1. riječi „tri mjeseca u razdoblju od šest mjeseci” zamjenjuju se riječima „90 dana u bilo kojem razdoblju od 180 dana”.

               (3)Članak 4. stavak 1. zamjenjuje se sljedećim:

               „Građani Europske unije mogu boraviti na državnom području Mauricijusa najviše 90 dana u bilo kojem razdoblju od 180 dana.”

               (4)Članak 4. stavak 2. zamjenjuje se sljedećim:

               „Građani Mauricijusa mogu boraviti na državnom području država članica koje u cijelosti primjenjuju schengensku pravnu stečevinu najviše 90 dana u bilo kojem razdoblju od 180 dana. To se razdoblje izračunava neovisno o bilo kojem boravku u državi članici koja još u cijelosti ne primjenjuje schengensku pravnu stečevinu.

               Građani Mauricijusa mogu boraviti najviše 90 dana u bilo kojem razdoblju od 180 dana na državnom području svake države članice koja još u cijelosti ne primjenjuje schengensku pravnu stečevinu, neovisno o razdoblju boravka izračunanom za državno područje država članica koje u cijelosti primjenjuju schengensku pravnu stečevinu.”

               (5)U članku 4. stavku 3. riječi „tri mjeseca” zamjenjuju se riječima „90 dana”, a riječ „Zajednica” riječju „Unija”.

               (6)Posljednja rečenica članka 8. stavka 4. zamjenjuje se sljedećim:

               „Ugovorna stranka koja je suspendirala primjenu ovog Sporazuma odmah obavješćuje drugu ugovornu stranku ako prestanu postojati razlozi za tu suspenziju te ukida tu suspenziju.”

               Članak 2.

               Ugovorne stranke ratificiraju ili potvrđuju ovaj Sporazum u skladu sa svojim odgovarajućim postupcima i on stupa na snagu prvog dana šestog mjeseca nakon datuma na koji je zadnja stranka obavijestila drugu o okončanju prethodno navedenih postupaka.

               Sastavljeno u […], […] dana […] godine dvije tisuće sedamnaeste, u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

               Za Europsku uniju

               Za Republiku Mauricijus

               ZAJEDNIČKA IZJAVA U VEZI S ISLANDOM, NORVEŠKOM, ŠVICARSKOM I LIHTENŠTAJNOM

               Poželjno je da tijela Norveške, Islanda, Švicarske i Lihtenštajna, s jedne strane, i Mauricijusa, s druge strane, bez odlaganja izmijene postojeće bilateralne sporazume o ukidanju viza za kratkotrajni boravak u skladu s odredbama ovog Sporazuma.

               Zajednička izjava o tumačenju razdoblja od 90 dana u bilo kojem razdoblju od 180 dana

               Ugovorne stranke suglasne su da razdoblje od najviše 90 dana u bilo kojem razdoblju od 180 dana, kako je utvrđeno u članku 4. Sporazuma, znači neprekidni posjet ili nekoliko uzastopnih posjeta čije ukupno trajanje ne prelazi 90 dana u bilo kojem razdoblju od 180 dana.

               Pojam „bilo koji” podrazumijeva primjenu pomičnog referentnog razdoblja od 180 dana, promatrajući unatrag u odnosu na svaki dan boravka prethodno razdoblje od 180 dana, kako bi se provjerilo poštuje li se i dalje zahtjev boravka od najviše 90 dana u bilo kojem razdoblju od 180 dana. Među ostalim, to znači da se u slučaju odsutnosti u neprekinutom razdoblju od 90 dana dozvoljava novi boravak u trajanju do 90 dana.

               ________


               EUROPSKA KOMISIJA
            Bruxelles, 3.7.2017.
            COM(2017) 360 final
            2017/0150(NLE)
            Prijedlog
            ODLUKE VIJEĆA
            o ovlašćivanju Rumunjske da u interesu Europske unije prihvati pristup Čilea, Islanda i Bahama Haškoj konvenciji o građanskopravnim aspektima međunarodne otmice djece iz 1980.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Cilj je Haške konvencije o građanskopravnim aspektima međunarodne otmice djece od 25. listopada 1980. (dalje u tekstu „Konvencija iz 1980.”), koju je dosad ratificiralo 97 zemalja, među kojima i sve države članice EU-a, obnoviti status quo osiguravajući što hitniji povratak nezakonito odvedene ili zadržane djece s pomoću sustava suradnje između središnjih tijela koja su imenovale njezine ugovorne stranke.

               Budući da je sprječavanje otmice djece važan dio politike EU-a za promicanje prava djeteta, Europska unija aktivno radi na međunarodnoj razini na unaprjeđenju primjene Konvencije iz 1980. i potiče treće zemlje da joj pristupe.

               Čile je 23. veljače 1994. položio instrument pristupa Konvenciji iz 1980. Konvencija je stupila na snagu u Čileu 1. svibnja 1994.

               Konvencija iz 1980. između Čilea i 27 država članica EU-a već je na snazi. Samo Rumunjska još nije prihvatila pristup Čilea Konvenciji.

               Island je 14. kolovoza 1996. položio instrument pristupa Konvenciji iz 1980. Konvencija je stupila na snagu u Islandu 1. rujna 1996.

               Konvencija iz 1980. između Islanda i 27 država članica EU-a već je na snazi. Samo Rumunjska još nije prihvatila pristup Islanda Konvenciji.

               Bahami su 1. listopada 1993. položili instrument pristupa Konvenciji iz 1980. Konvencija je stupila na snagu u Bahamima 1. siječnja 1994.

               Konvencija iz 1980. između Bahama i 26 država članica EU-a već je na snazi. Samo Danska i Rumunjska još nisu prihvatile pristup Bahama Konvenciji.

               Člankom 38. stavkom 4. Konvencije iz 1980. propisano je da se ona primjenjuje između države pristupnice i onih država ugovornica koje budu izjavile da prihvaćaju pristup.

               Isključivu nadležnost EU-a za pitanja prihvaćanja pristupa treće zemlje Konvenciji iz 1980. potvrdio je Sud Europske unije, s kojim se savjetovalo na inicijativu Komisije.

               U mišljenju 1/13 od 14. listopada 2014. Sud Europske unije izjavio je da je prihvat pristupa treće države Haškoj konvenciji o građanskopravnim aspektima međunarodne otmice djece iz 1980. u isključivoj nadležnosti Europske unije.

               Sud je ustrajao na potrebi za ujednačenošću o tom pitanju na razini EU-a kako bi se izbjegla varijabilna geometrija među državama članicama.

               Budući da je pitanje međunarodne otmice djece u isključivoj vanjskoj nadležnosti Europske unije, odluka o tome hoće li se prihvatiti pristup Čilea, Islanda i Bahama donosi se na razini EU-a u obliku Odluke Vijeća. Rumunjska bi stoga trebala u vezi s pristupom Čilea, Islanda i Bahama dati izjavu o prihvatu u interesu Europske unije.

               Prihvaćanjem Rumunjske Konvencija iz 1980. postala bi primjenjiva između Bahama i svih država članica EU-a osim Danske. U slučaju Čilea i Islanda Konvencija iz 1980. postat će primjenjiva u svim državama članicama EU-a.

               •Dosljednost s postojećim odredbama politike u određenom području

                  Kada je riječ o otmici djeteta koju je počinio roditelj, Haška konvencija iz 1980. međunarodna je inačica Uredbe Vijeća br. 2201/2003 (poznate kao Uredba Bruxelles II.a), koja je temelj pravosudne suradnje EU-a u bračnim sporovima i u stvarima povezanima s roditeljskom odgovornošću
                     1
                  .

                  Jedan je od glavnih ciljeva Uredbe spriječiti otmice djece između država članica uspostavom postupaka za osiguravanje što hitnijeg povratka djeteta u državu članicu u kojoj ono ima uobičajeno boravište. U tu svrhu u članak 11. Uredbe Bruxelles II.a uključen je postupak propisan u Haškoj konvenciji iz 1980. koji se nadopunjuje pojašnjavanjem nekih aspekata, posebno u pogledu saslušanja djeteta, roka za donošenje odluke nakon podnošenja zahtjeva za predaju i razloga da se dijete ne preda. Njome se uvode i odredbe kojima se uređuje postupak u slučaju oprečnih odluka o tome treba li ili ne treba predati dijete donesenih u različitim državama članicama.

                  Na međunarodnoj razini Europska unija podupire pristup trećih zemalja Konvenciji iz 1980. kako bi se njezine države članice mogle osloniti na zajednički pravni okvir za rješavanje slučajeva međunarodne otmice djece.

                  Od lipnja 2015. do prosinca 2016. već je doneseno deset odluka Vijeća u cilju prihvaćanja pristupa deset trećih zemalja (Maroka, Singapura, Ruske Federacije, Albanije, Andore, Sejšela, Armenije, Južne Koreje, Kazahstana i Perua) Haškoj konvenciji o građanskopravnim aspektima međunarodne otmice djece iz 1980.
                     2
                  .

               •Dosljednost u odnosu na druge politike Unije

               Ovaj Prijedlog jasno je povezan s općim ciljem zaštite prava djeteta iz članka 3. Ugovora o Europskoj uniji. Sustav Haške konvencije iz 1980. osmišljen je u cilju zaštite djeteta od štetnih učinaka otmice koju je počinio roditelj te kako bi se osiguralo da dijete može održati kontakte s oba roditelja, primjerice osiguravanjem učinkovitog ostvarivanja prava na kontakt.

               Vrijedi spomenuti i povezanost s promicanjem uporabe mirenja u rješavanju prekograničnih obiteljskih sporova. Direktiva o nekim aspektima mirenja u građanskim i trgovačkim stvarima
                  3
                primjenjuje se, među ostalim, na obiteljsko pravo unutar zajedničkog europskog pravosudnog prostora. Haškom konvencijom iz 1980. također se potiče sporazumno rješavanje obiteljskih sporova. Jedan od vodiča o dobroj praksi u skladu s Haškom konvencijom iz 1980. koji je objavila Haška konferencija o međunarodnom privatnom pravu posvećen je uporabi mirenja za rješavanje međunarodnih obiteljskih sporova u vezi s djecom koja su obuhvaćena područjem primjene Konvencije. Na inicijativu Europske komisije taj Vodič preveden je na sve jezike EU-a, osim na engleski i francuski, te na arapski u cilju poticanja dijaloga s državama koje još nisu ratificirale Konvenciju te kako bi se pridonijelo pronalaženju konkretnih načina za rješavanje problema međunarodne otmice djece sa zemljama koje ju nisu ratificirale
                  4
               .

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Budući da se Odluka odnosi na međunarodni sporazum, primjenjiva pravna osnova je članak 218. Ugovora o funkcioniranju Europske unije zajedno s člankom 81. stavkom 3. Vijeće odlučuje jednoglasno, nakon savjetovanja s Europskim parlamentom.

                  Ujedinjena Kraljevina i Irska obvezane su Uredbom (EU) br. 2201/2003 i stoga sudjeluju u donošenju i primjeni ove Odluke.

                  U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

               •Proporcionalnost

                  Ovaj Prijedlog oblikovan je po uzoru na već donesene odluke Vijeća na istu temu i ne prelazi ono što je nužno za postizanje cilja usklađenog djelovanja EU-a u pitanju međunarodne otmice djece osiguravanjem da Rumunjska u utvrđenom roku prihvati pristup Čilea, Islanda i Bahama Haškoj konvenciji iz 1980.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Savjetovanja s dionicima

                  Nakon savjetovanja s Komisijom o svojoj volji da prihvati pristup Čilea, Islanda i Bahama Konvenciji iz 1980. Rumunjska je dala povoljno mišljenje.

                  U raspravama na sastanku stručnjaka od 24. travnja 2017. pokazalo se da u ovoj fazi države članice nemaju prigovora na to da Rumunjska prihvati pristup Čilea, Islanda i Bahama Konvenciji iz 1980.

               •Prikupljanje i primjena stručnih znanja

                  Budući da je Konvencija već na snazi u 27 država članica u pogledu Čilea i Islanda i u 26 država članica u pogledu Bahama, Komisija i stručnjaci država članica smatrali su da stoga nije potrebna posebna procjena situacije u predmetnoj trećoj zemlji.

                  Stručnjaci država članica nisu izvijestili o problemima s primjenom Konvencije iz 1980. u pogledu Čilea, Islanda i Bahama.

               •Procjena učinka

                  Kao i u slučaju deset odluka Vijeća o prihvatu pristupa određenih trećih zemalja Haškoj konvenciji iz 1980. koje su već donesene 2015. i 2016., s obzirom na prirodu ovog zakonodavnog akta nije potrebna procjena učinka ovog Prijedloga. U svakom slučaju, posebna procjena situacije u Čileu, Islandu i Bahamima smatrala se suvišnom s obzirom na to da je Konvencija već na snazi s 27 odnosno 26 država članica EU-a te s obzirom na to da je Rumunjska voljna prihvatiti pristupanje Čilea, Islanda i Bahama.

               4.UTJECAJ NA PRORAČUN

                  Predložena Odluka nema utjecaja na proračun.

               5.OSTALI DIJELOVI

               Planovi provedbe i mehanizmi praćenja, evaluacije i izvješćivanja

                  Budući da se prijedlog odnosi samo na ovlašćivanje Rumunjske da prihvati pristup Čilea, Islanda i Bahama Konvenciji iz 1980., praćenje njegove provedbe ograničeno je na to poštuje li Rumunjska tekst izjave te rok za njezino polaganje i rok za obavješćivanje Komisije o njezinu polaganju, kako je utvrđeno u Odluci Vijeća.

               2017/0150 (NLE)

               Prijedlog

               ODLUKE VIJEĆA

               o ovlašćivanju Rumunjske da u interesu Europske unije prihvati pristup Čilea, Islanda i Bahama Haškoj konvenciji o građanskopravnim aspektima međunarodne otmice djece iz 1980.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 81. stavak 3. u vezi s člankom 218.,

               uzimajući u obzir prijedlog Europske komisije,

               uzimajući u obzir mišljenje Europskog parlamenta
                  5
               ,

               budući da:

               (1)Europska unija postavila je za jedan od svojih ciljeva promicanje zaštite prava djeteta, kako je navedeno u članku 3. Ugovora o Europskoj uniji. Mjere za zaštitu djece od nezakonitog odvođenja ili zadržavanja ključan su dio te politike.

               (2)Vijeće je donijelo Uredbu (EZ) br. 2201/2003
                  6
                („Uredba Bruxelles II.a”), čiji je cilj zaštititi djecu od štetnih učinaka njihova nezakonitog odvođenja ili zadržavanja te utvrditi postupke kojima bi se jamčila njihova što hitnija predaja u državu njihova uobičajenog boravišta, kao i osigurati zaštitu prava na kontakt s djetetom i prava na roditeljsku skrb.

               (3)Uredbom Bruxelles II.a dopunjuje se i učvršćuje Haška konvencija o građanskopravnim aspektima međunarodne otmice djece od 25. listopada 1980. („Haška konvencija iz 1980.”), kojom se na međunarodnoj razini utvrđuje sustav obveza i suradnje među državama ugovornicama te između središnjih tijela i kojom se nastoji osigurati što hitnija predaja nezakonito odvedene ili zadržane djece.

               (4)Sve države članice Unije stranke su Haške konvencije iz 1980.

               (5)Unija potiče treće zemlje da pristupe Haškoj konvenciji iz 1980. i podupire ispravnu provedbu Haške konvencije iz 1980. sudjelovanjem zajedno s državama članicama, među ostalim, u posebnim komisijama koje se redovno organiziraju u okviru Haške konferencije o međunarodnom privatnom pravu.

               (6)Zajednički pravni okvir koji se primjenjuje na odnose između država članica Unije i trećih zemalja mogao bi biti najbolje rješenje za osjetljive slučajeve međunarodne otmice djece.

               (7)U Haškoj konvenciji iz 1980. propisano je da se ona primjenjuje između države pristupnice i onih država ugovornica koje izjave da prihvaćaju njezin pristup.

               (8)Haškom konvencijom iz 1980. ne dopušta se organizacijama za regionalnu gospodarsku integraciju kao što je Unija da postanu njezina stranka. Stoga Unija ne može pristupiti Konvenciji niti može položiti izjavu o prihvatu države pristupnice.

               (9)Na temelju Mišljenja 1/13 Suda Europske unije, izjave o prihvatu u skladu s Haškom konvencijom iz 1980. potpadaju pod isključivu vanjsku nadležnost Unije.

               (10)Čile je 23. veljače 1994. položio instrument pristupa Konvenciji iz 1980. Konvencija je stupila na snagu u Čileu 1. svibnja 1994.

               (11)Sve predmetne države članice osim Rumunjske već su prihvatile pristup Čilea Haškoj konvenciji iz 1980. Čile je prihvatio Cipar, Sloveniju, Bugarsku, Estoniju, Latviju, Litvu i Maltu. Na temelju procjene situacije u Čileu donesen je zaključak da Rumunjska može prihvatiti, u interesu Unije, pristup Čilea prema uvjetima iz Haške konvencije iz 1980.

               (12)Island je 14. kolovoza 1996. položio instrument pristupa Konvenciji iz 1980. Konvencija je stupila na snagu u Islandu 1. rujna 1996.

               (13)Sve predmetne države članice osim Rumunjske već su prihvatile pristup Islanda Haškoj konvenciji iz 1980. Island je prihvatio Bugarsku, Estoniju, Latviju, Litvu i Maltu. Na temelju procjene situacije u Islandu donesen je zaključak da Rumunjska može prihvatiti, u interesu Unije, pristup Islanda prema uvjetima iz Haške konvencije iz 1980.

               (14)Bahami su 1. listopada 1993. položili instrument pristupa Konvenciji iz 1980. Konvencija je stupila na snagu u Bahamima 1. siječnja 1994.

               (15)Sve predmetne države članice osim Rumunjske već su prihvatile pristup Bahama Haškoj konvenciji iz 1980. Bahami su prihvatili Bugarsku, Cipar, Estoniju, Latviju, Litvu, Maltu i Sloveniju. Na temelju procjene situacije u Bahamima donesen je zaključak da Rumunjska može prihvatiti, u interesu Unije, pristup Bahama prema uvjetima iz Haške konvencije iz 1980.

               (16)Rumunjska bi stoga trebala biti ovlaštena položiti svoju izjavu o prihvatu pristupa Čilea, Islanda i Bahama u interesu Unije u skladu s uvjetima utvrđenima ovom Odlukom. Druge države članice Unije koje su već prihvatile pristup Čilea, Islanda i Bahama Haškoj konvenciji iz 1980. ne bi trebale položiti novu izjavu o prihvatu jer postojeće izjave ostaju valjane u skladu s međunarodnim javnim pravom.

               (17)Uredba Bruxelles II.a obvezujuća je za Ujedinjenu Kraljevinu i Irsku te one stoga sudjeluju u donošenju i primjeni ove Odluke.

               (18)U skladu s člancima 1. i 2. Protokola br. 22 o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te je ona ne obvezuje niti se na nju primjenjuje,

               DONIJELO JE OVU ODLUKU:

               Članak 1.

               1.
                     Rumunjska se ovime ovlašćuje da u interesu Unije prihvati pristup Čilea, Islanda i Bahama Haškoj konvenciji o građanskopravnim aspektima međunarodne otmice djece od 25. listopada 1980. („Haška konvencija iz 1980.”).

               2.
                     Rumunjska najkasnije do … [dvanaest mjeseci od datuma donošenja ove Odluke] polaže izjavu o prihvatu pristupa Čilea, Islanda i Bahama Haškoj konvenciji iz 1980. u interesu Unije koja glasi:

               „[Puno ime DRŽAVE ČLANICE] izjavljuje da prihvaća pristup Čilea, Islanda i Bahama Haškoj konvenciji o građanskopravnim aspektima međunarodne otmice djece od 25. listopada 1980. u skladu s Odlukom Vijeća (EU) 2017/... *”.

                  73.
                     Rumunjska obavješćuje Vijeće i Komisiju o polaganju svoje izjave o prihvatu pristupa Čilea, Islanda i Bahama te priopćuje Komisiji tekst izjave u roku od dva mjeseca od njezina polaganja.

               Članak 2.

               Države članice koje su položile svoje izjave o prihvatu pristupa Čilea, Islanda i Bahama Haškoj konvenciji iz 1980. prije datuma donošenja ove Odluke ne polažu nove izjave.

               Članak 3.

               Ova Odluka stupa na snagu sljedećeg dana od dana objave u Službenom listu Europske unije.

               Članak 4.

               Ova je Odluka upućena Rumunjskoj.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 338, 23.12.2003., str. 31.

                     (2)
                  Već je doneseno deset odluka Vijeća kojima se države članice ovlašćuju prihvatiti pristup Andore (odluka Vijeća 2015/1023 donesena 15. lipnja 2015.), Sejšela (odluka Vijeća 2015/2354 donesena 10. prosinca 2015.), Rusije (odluka Vijeća 2015/2355 donesena 10. prosinca 2015.), Albanije (odluka Vijeća 2015/2356 donesena 10. prosinca 2015.), Singapura (odluka Vijeća 2015/1024 donesena 15. lipnja 2015.), Maroka (odluka Vijeća 2015/2357 donesena 10. prosinca 2015.), Armenije (odluka Vijeća 2015/2358 donesena 10. prosinca 2015.), Južne Koreje (odluka Vijeća 2016/2313 donesena 8. prosinca 2016.), Kazahstana (odluka Vijeća 2016/2311 donesena 8. prosinca 2016.) i Perua (odluka Vijeća 2016/2312 donesena 8. prosinca 2016.) Konvenciji iz 1980.

                     (3)
                  Direktiva 2008/52/EZ Europskog parlamenta i Vijeća od 21. svibnja 2008. o nekim aspektima mirenja u građanskim i trgovačkim stvarima (SL L 136 od 24. svibnja 2008., str. 3.).

                     (4)

                     https://www.hcch.net/en/publications-and-studies/details4/?pid=5568&dtid=3

                     (5)
                  SL C , , str. .

                     (6)
                  Uredba Vijeća (EZ) br. 2201/2003 od 27. studenoga 2003. o nadležnosti, priznavanju i izvršenju sudskih odluka u bračnim sporovima i u stvarima povezanim s roditeljskom odgovornošću te o stavljanju izvan snage Uredbe (EZ) br. 1347/2000 (SL L 338, 23.12.2003., str. 1.).

                     (7)
                  SL: molimo umetnuti broj ove Odluke.


               EUROPSKA KOMISIJA
            Bruxelles, 18.10.2017.
            COM(2017) 599 final
            2017/0261(NLE)
            Prijedlog
            ODLUKE VIJEĆA
            o financijskim doprinosima koje države članice trebaju platiti radi financiranja Europskog razvojnog fonda, uključujući treći obrok za 2017.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Prijedlog se odnosi na nacrt Odluke Vijeća o trećem obroku financijskih doprinosa Europskom razvojnom fondu (ERF) koji države članice trebaju platiti 2017.

                  U nastavku se navode pravila na temelju kojih se upravlja 11. ERF-om i ostalim još otvorenim ERF-ovima (8., 9. i 10. ERF-om):

                  – trenutačni Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (dalje u tekstu: Sporazum o partnerstvu AKP-EU), kako je zadnje izmijenjen
                     1
                  ,

                  – Interni sporazum između predstavnika vlada država članica Europske unije, koji se sastaju u okviru Vijeća, o financiranju potpore Europske unije u okviru višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije
                     2
                   (dalje u tekstu: Interni sporazum o 11. ERFu),

                  – Uredba Vijeća (EU) 2015/323 o financijskoj uredbi koja se primjenjuje na 11. europski razvojni fond
                     3
                   (dalje u tekstu: Financijska uredba o 11. ERF-u).

                  U navedenim se dokumentima nalaze višegodišnje obveze država članica u pogledu financijske potpore riznici ERF-a. U Financijskoj uredbi o 11. ERF-u navodi se da su države članice obvezne redovito uplaćivati doprinose u riznicu ERF-a na temelju unaprijed određenih financijskih obveza. Redoviti doprinosi plaćaju se na temelju tehničkih odluka Vijeća u kojima je propisana provedba prethodno utvrđenih financijskih obveza.

                  Zbog toga neki naslovi u obrazloženju nisu primjenjivi na pozive za redovite doprinose kao što je ovaj.

               •Dosljednost s postojećim odredbama politike u određenom području

                  Vidjeti točku 1. Razlozi i ciljevi prijedloga.

               •Dosljednost u odnosu na druge politike Unije

                  Vidjeti točku 1. Razlozi i ciljevi prijedloga.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  U skladu s člankom 21. stavkom 7. Financijske uredbe o 11. ERF-u odvojeno se utvrđuju iznos kojim upravlja Komisija i iznos kojim upravlja Europska investicijska banka (EIB).

                  U skladu s člankom 52. Financijske uredbe o 11. ERF-u EIB je Komisiji poslao svoje ažurirane procjene obveza i plaćanja u okviru instrumenata kojima upravlja.

                  U skladu s člankom 22. stavkom 1. Financijske uredbe o 11. ERF-u u okviru poziva za doprinose prvo se iskorištavaju raspoloživi iznosi iz prethodnih ERF-ova, jedan za drugim. Kad je riječ o Komisiji, svi iznosi iz prethodnih ERF-ova iskorišteni su, te se stoga pozivi za doprinose iz ovog prijedloga odnose na iznose iz 11. ERF-a.

                  U skladu s člankom 21. stavkom 5. Financijske uredbe o 11. ERF-u Vijeće o ovom prijedlogu odlučuje najkasnije 21 kalendarski dan nakon što ga Komisija predstavi.

                  U skladu s člankom 2. Odluke Vijeća (EU) 2017/1206
                     4
                   smanjuju se udjeli doprinosa država članica utvrđeni u članku 1. stavku 2. točki (a) internih sporazuma o 8. i 9. ERF-u. Smanjenje će utjecati na treći obrok za 2017. i/ili prvi obrok za 2018. doprinosa država članica u skladu s prilagodbom koju svaka država članica odabere.

                  Člankom 23. stavkom 1. Financijske uredbe o 11. ERF-u predviđa se da će se od države članice koja ne plati obrok doprinosa u roku, zahtijevati plaćanje kamate na neplaćeni iznos; u istom je članku utvrđen i način plaćanja kamata.

               •Supsidijarnost (za neisključivu nadležnost)

                  Vidjeti točku 1. Razlozi i ciljevi prijedloga.

               •Proporcionalnost

                  Vidjeti točku 1. Razlozi i ciljevi prijedloga.

               •Odabir instrumenta

                  Vidjeti točku 1. Razlozi i ciljevi prijedloga.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  Nije relevantno.

               •Savjetovanja s dionicima

                  Nije relevantno.

               •Prikupljanje i primjena stručnih znanja

                  Nije relevantno.

               •Procjena učinka

                  Nije relevantno.

               •Primjerenost propisa i pojednostavljivanje

                  Nije relevantno.

               •Temeljna prava

                  Nije relevantno.

               4.UTJECAJ NA PRORAČUN

                  Nije relevantno.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Nije relevantno.

               •Dokumenti s obrazloženjima (za direktive)

                  Nije relevantno.

               •Detaljno obrazloženje posebnih odredbi prijedloga

                  Nije relevantno.

               2017/0261 (NLE)

               Prijedlog

               ODLUKE VIJEĆA

               o financijskim doprinosima koje države članice trebaju platiti radi financiranja Europskog razvojnog fonda, uključujući treći obrok za 2017.

               VIJEĆE EUROPSKE UNIJE,

               uzimajući u obzir Ugovor o Europskoj uniji i Ugovor o funkcioniranju Europske unije,

               uzimajući u obzir Interni sporazum između predstavnika vlada država članica Europske unije, koji se sastaju u okviru Vijeća, o financiranju potpore Europske unije u okviru višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije
                  5
                (dalje u tekstu „Interni sporazum”), a posebno njegov članak 7. stavak 2.,

               uzimajući u obzir Uredbu Vijeća (EU) 2015/323 od 2. ožujka 2015. o financijskoj uredbi koja se primjenjuje na 11. europski razvojni fond (dalje u tekstu „Financijska uredba o 11. ERFu”)
                  6
               , a posebno njezin članak 21. stavak 5.,

               uzimajući u obzir prijedlog Europske komisije,

               budući da:

               (1)U skladu s postupkom utvrđenim u članku 21. stavku 5. Financijske uredbe o 11. ERFu Komisija do 10. listopada 2017. predstavlja prijedlog u kojem utvrđuje (a) iznos trećeg obroka doprinosa za 2017. i (b) revidirani godišnji iznos doprinosa za 2017. kad godišnji iznos odstupa od stvarnih potreba.

               (2)U skladu s člankom 52. Financijske uredbe o 11. ERF-u Europska investicijska banka Komisiji je poslala svoje ažurirane procjene obveza i plaćanja u okviru instrumenata kojima upravlja.

               (3)U članku 22. stavku 1. Financijske uredbe o 11. ERF-u propisano je da se u okviru poziva za doprinose prvo iskorištavaju iznosi osigurani u prethodnim ERF-ovima. Stoga bi trebalo uputiti poziv za sredstva u okviru 11. ERF-a za sredstva namijenjena Europskoj komisiji.

               (4)Odlukom (EU) 2016/2026 Vijeće je 11. studenoga 2016. na prijedlog Europske komisije donijelo Odluku o utvrđivanju godišnjeg doprinosa država članica ERF-u za 2017. od 3 850 000 000 EUR za Europsku komisiju, odnosno 150 000 000 EUR za Europsku investicijsku banku
                  7
               .

               (5)Vijeće je donijelo odluku o smanjenju doprinosa iz opozvanih sredstava 8. i 9. ERF-a u iznosu od 200 000 000 EUR
                  8
               .

               DONIJELO JE OVU ODLUKU:

               Članak 1.

               Pojedinačni doprinosi za Europski razvojni fond koje države članice trebaju platiti Europskoj komisiji i Europskoj investicijskoj banci kao treći obrok za 2017. navedeni su u tablici u Prilogu ovoj Odluci.

               Plaćanja tih doprinosa mogu se kombinirati s prilagodbama u okviru provedbe smanjenja doprinosa u iznosu od 200 000 000 EUR iz opozvanih sredstava u okviru 8. i 9. ERF-a, prema planu prilagodbe koji je dostavila svaka država članica.

               Članak 2.

               Ova je Odluka upućena državama članicama.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 317, 15.12.2000., str. 3.

                     (2)
                  SL L 210, 6.8.2013., str. 1.

                     (3)
                  SL L 58, 3.3.2015., str. 17–38.

                     (4)
                  SL L 173/15, 6.7.2017.

                     (5)
                  SL L 210, 6.8.2013., str. 1.

                     (6)
                  SL L 58, 3.3.2015., str. 17–38.

                     (7)
                  SL L 313, 19.11.2016., str. 25–27.

                     (8)
                  SL L 173/15, 6.7.2017.

    ---documentbreak---

               EUROPSKA KOMISIJA
            Bruxelles, 18.10.2017.
            COM(2017) 599 final
            PRILOG

            Prijedlogu odluke Vijeća
            o financijskim doprinosima koje države članice trebaju platiti radi financiranja Europskog razvojnog fonda, uključujući treći obrok za 2017.

               PRILOG

                        DRŽAVE ČLANICE

                        Ključni postotak za 10. ERF

                        Ključni postotak za 11. ERF

                        3. obrok za 2017. (EUR)

                        Ukupno

                        Komisija

                        EIB

                        11. ERF

                        10. ERF

                        BELGIJA

                        3,53

                        3,24927

                        27 618 795,00

                        0,00

                        27 618 795,00

                        BUGARSKA

                        0,14

                        0,21853

                        1 857 505,00

                        0,00

                        1 857 505,00

                        ČEŠKA

                        0,51

                        0,79745

                        6 778 325,00

                        0,00

                        6 778 325,00

                        DANSKA

                        2,00

                        1,98045

                        16 833 825,00

                        0,00

                        16 833 825,00

                        NJEMAČKA

                        20,50

                        20,57980

                        174 928 300,00

                        0,00

                        174 928 300,00

                        ESTONIJA

                        0,05

                        0,08635

                        733 975,00

                        0,00

                        733 975,00

                        IRSKA

                        0,91

                        0,94006

                        7 990 510,00

                        0,00

                        7 990 510,00

                        GRČKA

                        1,47

                        1,50735

                        12 812 475,00

                        0,00

                        12 812 475,00

                        ŠPANJOLSKA

                        7,85

                        7,93248

                        67 426 080,00

                        0,00

                        67 426 080,00

                        FRANCUSKA

                        19,55

                        17,81269

                        151 407 865,00

                        0,00

                        151 407 865,00

                        HRVATSKA

                        0,00

                        0,22518

                        1 914 030,00

                        0,00

                        1 914 030,00

                        ITALIJA

                        12,86

                        12,53009

                        106 505 765,00

                        0,00

                        106 505 765,00

                        CIPAR

                        0,09

                        0,11162

                        948 770,00

                        0,00

                        948 770,00

                        LATVIJA

                        0,07

                        0,11612

                        987 020,00

                        0,00

                        987 020,00

                        LITVA

                        0,12

                        0,18077

                        1 536 545,00

                        0,00

                        1 536 545,00

                        LUKSEMBURG

                        0,27

                        0,25509

                        2 168 265,00

                        0,00

                        2 168 265,00

                        MAĐARSKA

                        0,55

                        0,61456

                        5 223 760,00

                        0,00

                        5 223 760,00

                        MALTA

                        0,03

                        0,03801

                        323 085,00

                        0,00

                        323 085,00

                        NIZOZEMSKA

                        4,85

                        4,77678

                        40 602 630,00

                        0,00

                        40 602 630,00

                        AUSTRIJA

                        2,41

                        2,39757

                        20 379 345,00

                        0,00

                        20 379 345,00

                        POLJSKA

                        1,30

                        2,00734

                        17 062 390,00

                        0,00

                        17 062 390,00

                        PORTUGAL

                        1,15

                        1,19679

                        10 172 715,00

                        0,00

                        10 172 715,00

                        RUMUNJSKA

                        0,37

                        0,71815

                        6 104 275,00

                        0,00

                        6 104 275,00

                        SLOVENIJA

                        0,18

                        0,22452

                        1 908 420,00

                        0,00

                        1 908 420,00

                        SLOVAČKA

                        0,21

                        0,37616

                        3 197 360,00

                        0,00

                        3 197 360,00

                        FINSKA

                        1,47

                        1,50909

                        12 827 265,00

                        0,00

                        12 827 265,00

                        ŠVEDSKA

                        2,74

                        2,93911

                        24 982 435,00

                        0,00

                        24 982 435,00

                        UJEDINJENA KRALJEVINA

                        14,82

                        14,67862

                        124 768 270,00

                        0,00

                        124 768 270,00

                        UKUPNO EU-28

                        100,00

                        100,00

                        850 000 000,00

                        0,00

                        850 000 000,00


               EUROPSKA KOMISIJA
            Bruxelles, 7.9.2015.
            COM(2015) 424 final
            2015/0189(NLE)
            Prijedlog
            ODLUKE VIJEĆA
            o potpisivanju, u ime Unije, i privremenoj primjeni Sporazuma između Europske unije i Vlade Narodne Republike Bangladeša o određenim aspektima usluga u zračnom prometu

               OBRAZLOŽENJE

               1.KONTEKST PRIJEDLOGA

               •
                     Razlozi za prijedlog i njegovi ciljevi

               Nakon presuda Suda u predmetima pod nazivom „otvoreno nebo” Vijeće je 5. lipnja 2003. ovlastilo Komisiju za pokretanje pregovora s trećim zemljama o zamjeni određenih odredaba iz postojećih sporazuma sporazumom na razini Unije („horizontalno ovlaštenje”). Ciljevi su tih sporazuma omogućiti svim zračnim prijevoznicima Europske unije nediskriminirajući pristup zračnim putovima između Europske unije i trećih zemalja te uskladiti bilateralne sporazume o uslugama u zračnom prometu između država članica i trećih zemalja s pravom Unije.

               •
                     Opći kontekst

               Međunarodni odnosi u području zrakoplovstva između država članica i trećih zemalja obično su uređeni bilateralnim sporazumima o uslugama u zračnom prometu između država članica i trećih zemalja, prilozima tim sporazumima i drugim povezanim bilateralnim ili multilateralnim dogovorima.

               Uobičajenim klauzulama o imenovanju u bilateralnim sporazumima država članica o uslugama u zračnom prometu krši se pravo Unije. Tim se klauzulama trećim zemljama dopušta da odbiju, povuku ili obustave dozvole ili ovlaštenja zračnog prijevoznika koji je imenovala država članica, ali u kojem ta država članica ili njezini državljani nemaju znatan vlasnički udio ili nad kojim nemaju stvarnu kontrolu. Utvrđeno je da se time diskriminiraju zračni prijevoznici EU-a s poslovnim nastanom na državnom području države članice, ali koji su u vlasništvu ili pod kontrolom državljana drugih država članica. To je u suprotnosti s člankom 49. Ugovora o funkcioniranju Europske unije kojim se državljanima država članica koji su ostvarili svoje pravo poslovnog nastana jamči da će se u državi članici domaćinu s njima postupati jednako kao s državljanima te države članice.

               •
                     Postojeće odredbe u području obuhvaćenom prijedlogom

               Odredbama Sporazuma zamjenjuju se ili dopunjuju postojeće odredbe u osam bilateralnih sporazuma o uslugama u zračnom prometu između država članica i Narodne Republike Bangladeša.

               •
                     Usklađenost s drugim politikama i ciljevima Unije

               Sporazumom će se ispuniti temeljni cilj vanjske zrakoplovne politike Unije tako što će se njime postojeći bilateralni sporazumi o uslugama u zračnom prometu uskladiti s pravom Unije.

               2.SAVJETOVANJA SA ZAINTERESIRANIM STRANAMA

               Metode savjetovanja, glavni ciljni sektori i opći profil ispitanika

               U skladu s člankom 218. stavkom 4. UFEU-a Komisija je vodila pregovore uz savjetovanje s posebnim odborom. Tijekom pregovora provedeno je savjetovanje i s dionicima dotičnog sektora.

               Sažetak odgovora i njihovo uzimanje u obzir

               Primjedbe dostavljene tijekom tog postupka uzete su u obzir. Dotične države članice provjerile su točnost upućivanja na bilateralne sporazume o uslugama u zračnom prometu. Dionici dotičnog sektora naglasili su važnost čvrste pravne osnove za njihovu komercijalnu djelatnost.

               3.PRAVNI ELEMENTI PRIJEDLOGA

               •
                     Sažetak predloženog djelovanja

               U skladu s mehanizmima i smjernicama u Prilogu „horizontalnom ovlaštenju” Komisija je postigla sporazum s Narodnom Republikom Bangladešom kojim se zamjenjuju određene odredbe u postojećim bilateralnim sporazumima o uslugama u zračnom prometu između država članica i Narodne Republike Bangladeša. Člankom 2. Sporazuma tradicionalne klauzule o  imenovanju zamjenjuju se klauzulom EU-a o  imenovanju, čime se svim prijevoznicima u EU-u omogućuje ostvarivanje prava poslovnog nastana. Člankom 5. rješavaju se moguće neusklađenosti s Unijinim pravilima tržišnog natjecanja.

               Budući da su pregovori o sporazumu uspješno zaključeni, sporazum bi trebalo potpisati u ime Europske unije. U ovom dokumentu nalazi se prijedlog odluke s tim ciljem.

               Predloženo je i da se sporazum privremeno primjenjuje od datuma potpisivanja kako bi se osiguralo da se bilateralni sporazumi o uslugama u zračnom prometu između država članica i Narodne Republike Bangladeša primjenjuju u skladu s pravom Unije bez dodatnog odgađanja. Privremena primjena nužna je jer se na temelju iskustva sa sličnim sporazumima pokazalo da postupak ratifikacije može biti dugotrajan.

               •
                     Pravna osnova

               Čl. 100. st. 2., čl. 218. st. 5. UFEU-a

               •
                     Izbor instrumenata

               Sporazum između Unije i Narodne Republike Bangladeša najučinkovitiji je instrument za usklađivanje s pravom Unije svih postojećih bilateralnih sporazuma o uslugama u zračnom prometu između država članica i Narodne Republike Bangladeša.

               4.UTJECAJ NA PRORAČUN

               Prijedlog nema utjecaja na proračun Unije.

               2015/0189 (NLE)

               Prijedlog

               ODLUKE VIJEĆA

               o potpisivanju, u ime Unije, i privremenoj primjeni Sporazuma između Europske unije i Vlade Narodne Republike Bangladeša o određenim aspektima usluga u zračnom prometu

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 5.,

               uzimajući u obzir prijedlog Europske komisije,

               budući da:

               (1)Vijeće je svojom Odlukom od 5. lipnja 2003. ovlastilo Komisiju da započne pregovore s trećim zemljama o zamjeni pojedinih odredaba u postojećim bilateralnim sporazumima sa sporazumom na razini Unije.

               (2)U skladu s tim, Komisija je u ime Unije postigla Sporazum s Vladom Narodne Republike Bangladeša o određenim aspektima usluga u zračnom prometu („Sporazum”). Pregovori su uspješno završeni parafiranjem Sporazuma 27. veljače 2015.

               (3)Cilj je Sporazuma usklađivanje bilateralnih sporazuma o uslugama u zračnom prometu između osam država članica i Narodne Republike Bangladeša s pravom Unije.

               (4)Stoga bi Sporazum trebalo potpisati u ime Europske unije, podložno njegovu kasnijem sklapanju.

               (5)Kako bi se što prije počele ostvarivati koristi od Sporazuma, potrebno ga je privremeno primjenjivati,

               DONIJELO JE OVU ODLUKU:

               Članak 1.

               Potpisivanje Sporazuma između Europske unije i Vlade Narodne Republike Bangladeša o određenim aspektima usluga u zračnom prometu („Sporazum”) odobrava se u ime Unije, podložno sklapanju navedenog Sporazuma.

               Tekst Sporazuma priložen je ovoj Odluci.

               Članak 2.

               Glavno tajništvo Vijeća izdaje za osobu koju / osobe koje odredi pregovarač Sporazuma instrument sa svim ovlastima potrebnima za potpisivanje Sporazuma, podložno njegovu sklapanju.

               Članak 3.

               Do njegova stupanja na snagu Sporazum se primjenjuje privremeno od prvog dana prvog mjeseca koji slijedi nakon dana kada su stranke obavijestile jedna drugu o završetku postupaka potrebnih u tu svrhu.

               Članak 4.

               Predsjednik Vijeća imenuje osobu ovlaštenu u ime Europske unije provesti obavješćivanje predviđeno u članku 8. stavku 2. Sporazuma.

               Članak 5.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

    ---documentbreak---

               EUROPSKA KOMISIJA
            Bruxelles, 7.9.2015.
            COM(2015) 424 final
            PRILOG
            Prijedlogu Odluke Vijeća o potpisivanju, u ime Unije, i privremenoj primjeni Sporazuma između Europske unije i Vlade Narodne Republike Bangladeša o određenim aspektima usluga u zračnom prometu
            Sporazum između Europske unije i Narodne Republike Bangladeša o određenim aspektima usluga u zračnom prometu

               PRILOG

               Prijedlogu Odluke Vijeća o potpisivanju, u ime Unije, i privremenoj primjeni Sporazuma između Europske unije i Vlade Narodne Republike Bangladeša o određenim aspektima usluga u zračnom prometu

               Sporazum između Europske unije i Narodne Republike Bangladeša o određenim aspektima usluga u zračnom prometu

               EUROPSKA UNIJA,

               s jedne strane, i

               NARODNA REPUBLIKA BANGLADEŠ,

               s druge strane,

               (dalje u tekstu zajednički „stranke”)

               PRIMJEĆUJUĆI da bilateralni sporazumi o uslugama u zračnom prometu sklopljeni između nekoliko država članica Europske unije i Narodne Republike Bangladeša sadržavaju odredbe protivne pravu Europske unije;

               PRIMJEĆUJUĆI da Europska unija ima isključivu nadležnost u pogledu nekoliko aspekata koji mogu biti uključeni u bilateralne sporazume o uslugama u zračnom prometu između država članica Europske unije i trećih zemalja;

               PRIMJEĆUJUĆI da u skladu s pravom Europske unije zračni prijevoznici s poslovnim nastanom u državi članici imaju pravo na nediskriminirajući pristup zračnim putovima između država članica Europske unije i trećih zemalja,

               UZIMAJUĆI U OBZIR sporazume između Europske unije i određenih trećih zemalja kojima se predviđa mogućnost da državljani tih trećih zemalja steknu vlasništvo nad zračnim prijevoznicima licenciranima u skladu s pravom Europske unije;

               PREPOZNAJUĆI da se određene odredbe bilateralnih sporazuma o uslugama u zračnom prometu između država članica Europske unije i Narodne Republike Bangladeša koje su protivne pravu Europske unije moraju potpuno uskladiti s tim pravom kako bi se stvorila čvrsta pravna osnova za usluge u zračnom prometu između Europske unije i Narodne Republike Bangladeša i očuvao kontinuitet tih usluga u zračnom prometu;

               PRIMJEĆUJUĆI da u skladu s pravom Europske unije zračni prijevoznici u načelu ne mogu sklapati sporazume kojima bi se moglo utjecati na trgovinu među državama članicama Europske unije i čiji bi cilj ili učinak bili sprječavanje, ograničavanje ili narušavanje tržišnog natjecanja;

               PREPOZNAJUĆI da se odredbama u bilateralnim sporazumima o uslugama u zračnom prometu sklopljenima između država članica Europske unije i Narodne Republike Bangladeša kojima se i. zahtijeva donošenje sporazuma među poduzećima, odluka udruženja poduzeća ili usklađenog djelovanja kojima se sprječava, narušava ili ograničava tržišno natjecanje među zračnim prijevoznicima na relevantnim zračnim putovima, ili kojima se pogoduje donošenju takvih sporazuma, odluka ili djelovanja, ili ii. jačaju učinci takvih sporazuma, odluka ili usklađenog djelovanja ili iii. zračnim prijevoznicima ili drugim privatnim gospodarskim subjektima delegira odgovornost za poduzimanje mjera kojima se sprječava, narušava ili ograničava tržišno natjecanje među zračnim prijevoznicima na relevantnim zračnim putovima mogu učiniti neučinkovitima pravila tržišnog natjecanja koja se primjenjuju na poduzeća;

               PRIMJEĆUJUĆI da nije cilj Europske unije, u okviru ovog sporazuma, povećati ukupan opseg zračnog prometa između Europske unije i Narodne Republike Bangladeša, utjecati na ravnotežu između zračnih prijevoznika Europske unije i zračnih prijevoznika Narodne Republike Bangladeša ili pregovarati o izmjenama odredaba postojećih bilateralnih sporazuma o uslugama u zračnom prometu u pogledu prometnih prava;

               PRIMJEĆUJUĆI da je Sud Europske unije utvrdio da određene odredbe bilateralnih sporazuma koje je nekoliko država članica sklopilo s trećim zemljama nisu u skladu s pravom Europske unije;

               PREPOZNAJUĆI da će se usklađivanjem prava Europske unije i odredaba bilateralnih sporazuma o uslugama u zračnom prometu između država članica Europske unije i Narodne Republike Bangladeša pružiti održiv način osiguravanja usklađenosti i razvoja usluga u zračnom prometu između Europske unije i Bangladeša;

               PRIMJEĆUJUĆI da se na odredbe bilateralnih sporazuma o uslugama u zračnom prometu između država članica Europske unije i Narodne Republike Bangladeša koje su u skladu s pravom Europske unije ne mora nužno utjecati ovim sporazumom;

               SPORAZUMJELE SU SE KAKO SLIJEDI:

               ČLANAK 1.

               Opće odredbe

               1.
                     Za potrebe ovog Sporazuma „države članice” znači države članice Europske unije, a „Ugovori o EU-u” znači Ugovor o Europskoj uniji i Ugovor o funkcioniranju Europske unije.

               2.
                     Upućivanje u svakom od sporazuma navedenih u Prilogu 1. na državljane države članice koja je stranka u tom sporazumu smatra se upućivanjem na državljane država članica Europske unije.

               3.
                     Upućivanje u svakom od sporazuma navedenih u Prilogu 1. na zračne prijevoznike ili zračne kompanije države članice koja je stranka u tom sporazumu smatra se upućivanjem na zračne prijevoznike ili zračne kompanije koje je imenovala ta država članica.

               ČLANAK 2.

               Imenovanje od strane države članice

               1.
                     Odredbama stavaka 2. i 3. ovog članka zamjenjuju se odgovarajuće odredbe članaka navedenih u Prilogu 2. točkama (a) i (b) u pogledu imenovanja zračnog prijevoznika od strane dotične države članice, odobrenja i dozvola koje mu je dodijelila Narodna Republika Bangladeš te odbijanja, opoziva, obustave ili ograničenja odobrenja, odnosno dozvola zračnog prijevoznika.

               2.
                     Po primitku imenovanja od strane države članice Narodna Republika Bangladeš dodjeljuje odgovarajuća odobrenja i dozvole uz minimalno postupovno odlaganje, pod uvjetom da:

               i.
                     zračni prijevoznik ima poslovni nastan na državnom području države članice koja ga imenuje u skladu s Ugovorima o EU-u i važeću operativnu licenciju u skladu s pravom Europske unije; i

               ii.
                     država članica koja je odgovorna za izdavanje svjedodžbe o sposobnosti zračnog prijevoznika provodi i održava učinkovit regulatorni nadzor zračnog prijevoznika, a odgovarajuće aeronautičko tijelo jasno je naznačeno u imenovanju; i

               iii.
                     je zračni prijevoznik u vlasništvu, izravnom ili većinskom, te pod stvarnim nadzorom država članica i/ili državljana država članica i/ili ostalih zemalja navedenih u Prilogu 3. i/ili državljana tih ostalih zemalja.

               3.
                     Narodna Republika Bangladeš može odbiti, opozvati, obustaviti ili ograničiti odobrenja ili dozvole nekog zračnog prijevoznika koji je imenovala država članica ako:

               i.
                     zračni prijevoznik nema poslovni nastan na državnom području države članice koja ga imenuje u skladu s Ugovorima o EU-u ili važeću operativnu licenciju u skladu s pravom Europske unije; ili

               ii.
                     država članica koja je odgovorna za izdavanje njegove svjedodžbe zračnog prijevoznika ne provodi i ne održava učinkovitu regulatornu kontrolu zračnog prijevoznika ili u imenovanju nije jasno naznačeno odgovarajuće aeronautičko tijelo; ili

               iii.
                     zračni prijevoznik nije u vlasništvu, izravnom ni većinskom, ili nije pod stvarnim nadzorom država članica i/ili državljana država članica, i/ili ostalih zemalja navedenih u Prilogu III. i/ili državljana tih ostalih zemalja; ili

               iv.
                     zračni prijevoznik već ima odobrenje za rad u skladu s bilateralnim sporazumom između Narodne Republike Bangladeša i druge države članice, a ostvarivanjem prometnih prava na temelju ovog Sporazuma na zračnom putu kojim je obuhvaćena jedna točka u toj drugoj državi članici zaobilazio bi ograničenja prometnih prava uvedena tim drugim sporazumom; ili

               v.
                     zračni prijevoznik posjeduje svjedodžbu zračnog prijevoznika koju je izdala država članica s kojom Narodna Republika Bangladeš nije sklopila bilateralni sporazum o uslugama u zračnom prometu, a ta država članica uskratila je prometna prava zračnom prijevozniku koji je imenovala Narodna Republika Bangladeš.

               U ostvarivanju prava iz ovog stavka Narodna Republika Bangladeš ne radi razliku između zračnih prijevoznika Europske unije na temelju nacionalnosti.

               ČLANAK 3.

               Sigurnost

               1.
                     Odredbama stavka 2. ovog članka dopunjuju se odgovarajuće odredbe članaka navedenih u Prilogu 2. točki (c).

               2.
                     Ako je država članica imenovala zračnog prijevoznika čiji regulatorni nadzor provodi i održava druga država članica, prava Narodne Republike Bangladeša u skladu sa sigurnosnim odredbama sporazuma između države članice koja je imenovala zračnog prijevoznika i Narodne Republike Bangladeša primjenjuju se jednako u pogledu donošenja, primjene ili održavanja sigurnosnih standarda koje provodi ta druga država članica u pogledu dozvole za rad tog zračnog prijevoznika.

               ČLANAK 4.

               Oporezivanje avionskoga goriva

               1.
                     Odredbama stavka 2. ovog članka dopunjuju se odgovarajuće odredbe članaka navedenih u Prilogu 2. točki (d).

               2.
                     Neovisno o svim drugim suprotnim odredbama, ničime iz bilo kojeg od sporazuma navedenih u Prilogu 2. točki (d) ne sprječava se državu članicu da na nediskriminirajućoj osnovi nameće porez, carine, naknade ili pristojbe na gorivo isporučeno na njezinu državnom području za upotrebu u zrakoplovu imenovanog zračnog prijevoznika Narodne Republike Bangladeša koji prometuje između jedne točke na državnom području te države članice i druge točke na državnom području te ili druge države članice.

               ČLANAK 5.

               Usklađenost s pravilima tržišnog natjecanja

               1.
                     Neovisno o svim drugim suprotnim odredbama, ničime iz bilo kojeg od sporazuma navedenih u Prilogu 1. i. ne pogoduje se donošenju sporazuma među poduzećima, odluka udruženja poduzeća ili usklađenog djelovanja kojima se sprječava, narušava ili ograničava tržišno natjecanje; ii. ne jačaju se učinci takvih sporazuma, odluka ili usklađenog djelovanja; ili iii. privatnim gospodarskim subjektima ne delegira se odgovornost za poduzimanje mjera kojima se sprječava, narušava ili ograničava tržišno natjecanje.

               2.
                     Odredbe sporazuma navedenih u Prilogu 1. koje nisu u skladu sa stavkom 1. ovog članka ne primjenjuju se.

               ČLANAK 6.

               Prilozi Sporazumu

               Prilozi ovom Sporazumu čine njegov sastavni dio.

               ČLANAK 7.

               Revizija ili izmjena

               Stranke mogu u svakom trenutku revidirati ili izmijeniti ovaj Sporazum uz obostranu suglasnost.

               ČLANAK 8.

               Stupanje na snagu i privremena primjena

               1.
                     Ovaj Sporazum stupa na snagu kad stranke obavijeste jedna drugu, u pisanom obliku, da su okončani njihovi unutarnji postupci potrebni za njegovo stupanje na snagu.

               2.
                     Neovisno o stavku 1. stranke su suglasne privremeno primjenjivati ovaj Sporazum od prvog dana u mjesecu koji slijedi nakon dana kad su stranke obavijestile jedna drugu o okončanju postupaka potrebnih u tu svrhu.

               3.
                     Sporazumi i ostali dogovori između država članica i Narodne Republike Bangladeša koji, na dan potpisivanja ovog Sporazuma, još nisu stupili na snagu te se ne primjenjuju privremeno navedeni su u Prilogu 1. točki (b). Ovaj se Sporazum primjenjuje na sve takve sporazume i dogovore nakon njihova stupanja na snagu ili privremene primjene.

               ČLANAK 9.

               Raskid

               1.
                     U slučaju raskida nekog od sporazuma navedenih u Prilogu 1. sve odredbe ovog Sporazuma koje se odnose na predmetni sporazum istodobno prestaju vrijediti.

               2.
                     U slučaju raskida svih sporazuma navedenih u Prilogu 1. ovaj Sporazum istodobno prestaje vrijediti.

               U POTVRDU TOGA, dolje potpisani, propisno ovlašteni, potpisali su ovaj Sporazum.

               Sastavljeno u [….], u dva primjerka, dana […, …, …] na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i bengalskom jeziku.

               ZA EUROPSKU UNIJU:
                     ZA NARODNU REPUBLIKU BANGLADEŠ:

               Prilog 1.

               Popis sporazuma iz članka 1. ovog Sporazuma

               (a) Sporazumi o uslugama u zračnom prometu između Narodne Republike Bangladeša i država članica Europske unije koji su, na dan potpisivanja ovog Sporazuma, zaključeni, potpisani i/ili se privremeno primjenjuju

               -
                     Sporazum između Vlade Kraljevine Belgije i Vlade Narodne Republike Bangladeša o uslugama u zračnom prometu sklopljen u Bruxellesu 20. siječnja 1995., dalje u tekstu „Sporazum Bangladeš-Belgija” u Prilogu 2.,

               izmijenjen Memorandumom o razumijevanju sklopljenim u Bruxellesu 20. srpnja 2000.;

               -
                     Sporazum između Vlade Savezne Republike Njemačke i Vlade Narodne Republike Bangladeša o zračnom prometu sklopljen u Bonnu 8. prosinca 1992., dalje u tekstu „Sporazum Bangladeš-Njemačka” u Prilogu 2.,

               koji je potrebno tumačiti uz Memorandum o razumijevanju između Savezne Republike Njemačke i Vlade Narodne Republike Bangladeša sklopljen u Bonnu 8. prosinca 1992.,

               -
                     Sporazum između Vlade Narodne Republike Bangladeša i Vlade Talijanske Republike o uslugama u zračnom prometu između njihovih državnih područja sklopljen u Rimu 16. prosinca 1980., dalje u tekstu „Sporazum Bangladeš-Italija” u Prilogu 2.,

               koji je potrebno tumačiti uz Povjerljive memorandume o razumijevanju između Vlade Narodne Republike Bangladeša i Vlade Talijanske Republike sklopljene u Rimu 16. prosinca 1980.;

               -
                     Sporazum između Vlade Kraljevine Nizozemske i Vlade Narodne Republike Bangladeša o uslugama u zračnom prometu sklopljen u Dhaki 3. studenoga 1973., dalje u tekstu „Sporazum Bangladeš-Nizozemska” u Prilogu 2.,

               izmijenjen Usuglašenim zapisnikom koji su delegacije Kraljevine Nizozemske i Narodne Republike Bangladeša potpisale u Haagu 7. studenoga 1989.,

               izmijenjen Memorandumom o razumijevanju između Vlade Nizozemske i Vlade Narodne Republike Bangladeša sklopljenim u Haagu 6. travnja 1994.;

               -
                     Sporazum između Vlade Ujedinjene Kraljevine Velike Britanije i Sjeverne Irske i Vlade Narodne Republike Bangladeša o uslugama u zračnom prometu između i izvan njihovih državnih područja sklopljen u Londonu 5. srpnja 1978., dalje u tekstu „Sporazum Bangladeš-UK” u Prilogu 2.,

               izmijenjen Memorandumom o razumijevanju između aeronautičkih tijela Ujedinjene Kraljevine Velike Britanije i Sjeverne Irske i Narodne Republike Bangladeša potpisanim u Londonu 7. veljače 2007.,

               izmijenjen Memorandumom o razumijevanju između aeronautičkih tijela Narodne Republike Bangladeša i Ujedinjene Kraljevine Velike Britanije i Sjeverne Irske potpisanim u Dhaki 7. siječnja 2010.

               (b) Sporazumi o zračnom prometu i ostali dogovori parafirani ili potpisani između Narodne Republike Bangladeša i država članica Europske unije koji, u vrijeme potpisivanja ovog Sporazuma, još nisu stupili na snagu te se ne primjenjuju privremeno

               -
                     Sporazum između Vlade Narodne Republike Bangladeša i Vlade Republike Poljske o uslugama u zračnom prometu parafiran u Dhaki 9. lipnja 1997., dalje u tekstu „Sporazum Bangladeš-Poljska” u Prilogu 2.,

               koji je potrebno tumačiti uz Memorandum o razumijevanju između Vlade Narodne Republike Bangladeša i Vlade Republike Poljske sklopljen u Dhaki 9. lipnja 1997.;

               -
                     Sporazum između Vlade Narodne Republike Bangladeša i Vlade Francuske Republike o uslugama u zračnom prometu parafiran u Dhaki 2. srpnja 1998., dalje u tekstu „Sporazum Bangladeš-Francuska” u Prilogu 2.,

               koji je potrebno tumačiti uz Memorandum o razumijevanju između Vlade Narodne Republike Bangladeša i Vlade Francuske Republike sklopljen u Dhaki 2. srpnja 1998.;

               -
                     Sporazum između Vlade Narodne Republike Bangladeša i Vlade Slovačke Republike o uslugama u zračnom prometu parafiran u Dhaki 17. siječnja 2007., dalje u tekstu „Sporazum Bangladeš-Slovačka” u Prilogu 2.,

               koji je potrebno tumačiti uz Memorandum o razumijevanju između Vlade Narodne Republike Bangladeša i Vlade Slovačke Republike sklopljen u Dhaki 17. siječnja 2007.,

               izmijenjen Memorandumom o razumijevanju između aeronautičkih tijela Vlade Narodne Republike Bangladeša i Vlade Slovačke Republike potpisan u Slovačkoj 30. kolovoza 2007.

               Prilog 2.

               Popis članaka u sporazumima navedenima u Prilogu I. i u člancima 2. do 4. ovog Sporazuma

               (a) Imenovanje od strane države članice:

               -
                     članak 3. Sporazuma Bangladeš-Belgija,

               -
                     članak 3. Sporazuma Bangladeš-Francuska,

               -
                     članak 3. Sporazuma Bangladeš-Njemačka,

               -
                     članak 4. Sporazuma Bangladeš-Italija,

               -
                     članak 3. Sporazuma Bangladeš-Nizozemska,

               -
                     članak 3. Sporazuma Bangladeš-Poljska,

               -
                     članak 3. Sporazuma Bangladeš-Slovačka,

               -
                     članak 4. Sporazuma Bangladeš-UK;

               (b) Odbijanje, opoziv, odgoda ili ograničenje odobrenja ili dozvola:

               -
                     članak 5. Sporazuma Bangladeš-Belgija,

               -
                     članak 4. Sporazuma Bangladeš-Francuska,

               -
                     članak 4. Sporazuma Bangladeš-Njemačka,

               -
                     članak 5. Sporazuma Bangladeš-Italija,

               -
                     članak 4. Sporazuma Bangladeš-Nizozemska,

               -
                     članak 4. Sporazuma Bangladeš-Poljska,

               -
                     članak 4. Sporazuma Bangladeš-Slovačka,

               -
                     članak 5. Sporazuma Bangladeš-UK;

               (c) Sigurnost:

               -
                     članak 7. Sporazuma Bangladeš-Belgija,

               -
                     članak 8. Sporazuma Bangladeš-Francuska,

               -
                     članak 6. Sporazuma Bangladeš-Njemačka,

               -
                     članak 10. Sporazuma Bangladeš-Italija,

               -
                     članak 9. Sporazuma Bangladeš-Poljska,

               -
                     članak 9. Sporazuma Bangladeš-Slovačka;

               (d) Oporezivanje avionskoga goriva:

               -
                     članak 10. Sporazuma Bangladeš-Belgija,

               -
                     članak 10. Sporazuma Bangladeš-Francuska,

               -
                     članak 8. Sporazuma Bangladeš-Njemačka,

               -
                     članak 6. Sporazuma Bangladeš-Italija,

               -
                     članak 5. Sporazuma Bangladeš-Nizozemska,

               -
                     članak 7. Sporazuma Bangladeš-Poljska,

               -
                     članak 6. Sporazuma Bangladeš-Slovačka.

               Prilog 3.

               Popis ostalih država navedenih u članku 2. ovog Sporazuma

               (a) Republika Island (u skladu sa Sporazumom o Europskom gospodarskom prostoru);

               (b) Kneževina Lihtenštajn (u skladu sa Sporazumom o Europskom gospodarskom prostoru);

               (c) Kraljevina Norveška (u skladu sa Sporazumom o Europskom gospodarskom prostoru);

               (d) Švicarska Konfederacija (u skladu sa Sporazumom o zračnom prometu između Europske zajednice i Švicarske Konfederacije).